***Saracen*** ialah istilah yang digunakan oleh orang Kristian Eropah terutama pada Zaman Pertengahan untuk merujuk kepada orang yang beragama Islam (tanpa mempedulikan bangsa atau sukunya). Pada masa itu, istilah ini umumnya digunakan secara negatif. Pada zaman moden, istilah *Saracen* juga digunakan terhadap lanun laut di Laut Mediterranean.

Etimologi
---------

Kulit hitam *Saracen* ditekankan dalam perincian lukisan *Tentera Saracen di luar Paris*. Lukisan berkaitan kejadian rekaan dan dihasilkan oleh Julius Schnorr von Carolsfeld, pada tahun 1822-27.
Perkataan *Saracen* berasal daripada Bahasa Yunani (*Σαρακηνός*), yang mungkin berasal daripada bahasa Arab شرقيين *syarqiyyin* ("orang-orang timur"), namun kemungkinan ini tidak mempunyai asas yang kukuh. Istilah ini pertama kali dipakai pada awal zaman Rom kuno untuk menggelar sebuah suku Arab di Semenanjung Sinai. Pada awal zaman selepas masihi, penulisan dalam bahasa Yunani dan Latin perkataan *Saracen* merujuk kepada orang yang tinggal di kawasan gurun di dalam dan berhampiran wilayah Arabia Romawi (*Arabia Petrea*); mereka dibezakan secara khusus daripada orang Arab. Pada masa-masa berikutnya, orang-orang Kristian Rom memperluaskan penggunaan ini kepada orang Arab secara keseluruhan. Setelah berkembangnya agama Islam, terutama pada masa Perang Salib, istilah ini digunakan terhadap seluruh Muslim (orang Islam). Istilah ini disebarkan ke Eropah Barat oleh orang-orang Byzantium (Rom Timur) dan Tentera Salibi.

Penggunaan istilah pada Zaman Pertengahan
-----------------------------------------

Lukisan daripada manuskrip bergambar Byzantine abad ke-12 menunjukkan orang Rom menghukum *Saracen* Crete.
Penggunaan perkataan *Saracen* di Eropah bertukar sepanjang Zaman Pertengahan, tetapi maksudnya kekal negatif dan takrifan tepat masih kabur. Dalam satu karya polemik abad kelapan, John dari Damasyik mengkritik orang *Saracen* sebagai pengikut nabi palsu dan "pelopor Dajjal". Dua abad kemudian, orang Eropah melihat *Saracen* sebagai penyembah berhala yang miskin dan tidak berpelajaran yang asing daripada orang Arab yang membawa Aristotle kepada Barat serta Moor dan Barbar yang berperang dengan puak Kristian di Sepanyol.Sesorang yang mendapatkan maklumat berkaitan Islam daripada sumber-sumber [Eropah] Zaman Pertengahan tidak akan membuat usul yang ketiga-tiga keumpulan di atas datang daripada budaya yang sama.

### Kesusateraan Zaman Pertengahan dan ras

Pada abad ke-12, orang Eropah Zaman Pertengahan memiliki pemahaman yang lebih kukuh berkaitan Islam dan *Saracen* menjadi penanda ras dan agama. Dalam sebahagian kesusasteraan Zaman Pertengahan, *Saracen*, – yakni Muslim – berkulit hitam manakala Kristian berkulit putih. Suatu contoh didapati dalam karya *The King of Tars* (*"Raja Tars"*) sebuah roman Zaman Pertengahan. *The Song of Roland* (*"Syair Roland"*), satu syair keperwiraan Perancis abad ke-11, membawa hubungan kulit hitam dengan *Saracen* lebih jauh, dengan membuat warna kulit itu ciri utama *Saracen*.

Catatan
-------

1. 1 2  "Saracen." Encyclopædia Britannica. 2007. Britannica Concise Encyclopedia. 23 Sept. 2007.
2. ↑   Hoy (2003). h. 39-45
3. ↑  Torricella is not Peligna, oleh Luigi Russo. 17 Desember 1996. lih. catatan kaki 45 "Caracenes"
4. ↑  *Oxford English Dictionary*, entri "*Saracen*"
5. 1 2  Daniel, pg. 53.
6. ↑  Retso, pg. 505-506.
7. ↑  *Where's Where: A Descriptive Gazetteer*. London: Eyre Methuen Ltd. 1974. ISBN 0-413-32290-4.
8. 1 2  Daniel, pg. 246.
9. ↑  "The Fount of Knowledge"  Diarkibkan 2013-09-26 di Wayback Machine. Gotiska Ärkestiftet av de Sanna ortodoxt kristna. 28 April 2012.
10. ↑  Heng, pg. 334.
11. ↑  Heng, pg. 231, 422.
12. ↑  "The King of Tars" Diarkibkan 2015-07-16 di Wayback Machine. The Crusades Project at the University of Rochester. 28 April 2012.
13. ↑  Kahf, pg. 31.

Rujukan
-------

* Hoy, Jaclyn, *Storm: Set Adrift in a land called Holy*, Xlibris Corporation, 2003, ISBN 1-4010-8052-9
* Daniel, Norman. 1979. *The Arabs and Mediaeval Europe*. Longman Group Limited. ISBN 0-582-78088-8
* Heng, Geraldine. 2004. *Empire of Magic: Medieval Romance and the Politics of Cultural Fantasy*. Columbia University Press ISBN 978-0-231-12527-7
* Kahf, Mohja. 1999. *Western Representations of the Muslim Women: From Termagant to Odalisque*. University of Texas Press. ISBN 978-0-292-74337-3
* Retso, Jan. 2003. *The Arabs in Antiquity: Their History from the Assyrians to the Umayyads*. Routledge. ISBN 978-0-7007-1679-1
* Tolan, John Victor. 2002. *Saracens: Islam in the Medieval European Imagination*. Columbia University Press. ISBN 978-0-231-12333-4

|  |  |
| --- | --- |
| Ikon tunas | Rencana berkaitan bahasa ini ialah rencana tunas. Anda boleh membantu Wikipedia dengan mengembangkannya. |

* l
* b
* s